open-index/open-wikipedia-markdown huggingface dataset:
הדיוויזיה ה-35 (האימפריה הגרמנית)

**הדיוויזיה ה-35** (בגרמנית: **35. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 באפריל 1890, ובתחילה חייליה גויסו מאזור גראודנץ, אולם משנת 1912 הם גויסו בעיקר מאזור תורן.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-17 בפיקוד אוגוסט פון מקנזן, אשר היה חלק מהארמייה השמינית. הדיוויזיה לחמה נגד הפלישה הרוסית לפרוסיה המזרחית, והשתתפה בקרב גומבינן, ולאחר מכן השתתפה בקרב טננברג. לאחר מכן השתתפה הדיוויזיה בקרב הראשון על האגמים המזוריים, ולאחר מכן הועברה תחת פיקוד הארמייה התשיעית, עמה לחמה בקרב לודז'. לאחר מכן לחמה הדיוויזיה בקרבות שונים בחזית המזרחית, ובאוקטובר 1915 הועברה לחזית המערבית והוצבה באזור הסום, שם לחמה בשנת 1916 במהלך הקרב על הסום. בשנת 1917 לחמה הדיוויזיה בקרב אראס ובקרב פשנדל, ובשנת 1918 השתתפה הדיוויזיה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-13 בפברואר 1919 פורקה הדיוויזיה.

## מפקדים
* קרל פון קצ'בסקי (1 באפריל 1890 – 24 במרץ 1893)
* ברנהרד בויה (25 במרץ 1893 – 28 ביוני 1895)
* וילהלם פון אמאן (29 ביוני 1895 – 14 ביוני 1899)
* אוסקר ואלמילר (15 ביוני 1899 – 31 במרץ 1902)
* הוגו קולהוף (1 באפריל 1902 – 13 בפברואר 1905)
* וילהלם מוץ (14 בפברואר 1905 – 1 באוקטובר 1906)
* אלפרד פון ברייזן (2 באוקטובר 1906 – 4 במרץ 1910)
* פאול אולדנבורג (5 במרץ 1910 – 21 באפריל 1912)
* הנס פון וינטרפלד (22 באפריל 1912 – 19 בנובמבר 1912)
* אוטו הניג (19 בנובמבר 1912 – 24 בנובמבר 1914)
* יוהנס פון האן (25 בנובמבר 1914 – 20 בינואר 1918)
* אלברט פון קמניץ (21 בינואר 1918 – 4 בספטמבר 1918)
* מקס ווהלגמוט (5 בספטמבר 1918 – 26 בינואר 1919)
* דטלב פט (27 בינואר 1919 – 13 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

35
35
סואד פילקוביץ'

**סואד פילקוביץ** (בסלובנית: **Suad Fileković**; נולד ב-16 בספטמבר 1978) הוא כדורגלן עבר סלובני ששיחק בעמדת הבלם והמגן לסירוגין.

## קריירה
פילקוביץ' התחיל את הקריירה שלו באולימפיה ליובליאנה. לקראת עונת , הצטרף למריבור, עימה השתתף בשלב הבתים של ליגת האלופות בעונתו הראשונה.

בינואר , פילקוביץ' חתם בהיידוק ספליט מליגת העל הקרואטית. בספליט מיעט לשחק ובינואר , חתם בארגוטליס מליגת העל היוונית.

בקיץ  חתם במוסקרון, ובינואר  חתם בקרילייה סובייטוב סמרה מליגת העל.

מאחר שגם בסמרה מיעט לשחק, בינואר  חזר לקדנציה שנייה במריבור, בה שיחק שנתיים וחצי למעט חודש ספטמבר , אז שיחק בבארנסלי.

בקיץ  שוחרר ממריבור ולא שיחק כדורגל עד לסיום השנה. ב-18 בינואר 2011, פליקוביץ' חתם בהפועל אשקלון מליגת העל. בסיום העונה, אשקלון ירדה לליגה הלאומית ופילקוביץ' שוחרר.

בהמשך הקריירה שיחק בז'לזניצ'אר מריבור, גרוסקליין ומלצ'ניק.

לזכותו של פילקוביץ' 14 הופעות בנבחרת סלובניה. פילקוביץ' נכלל בסגל הנבחרת לקראת מונדיאל 2010.

## קישורים חיצוניים

## הערות שוליים

קטגוריה:כדורגלנים סלובנים
קטגוריה:בלמי כדורגל סלובנים
קטגוריה:מגני כדורגל סלובנים
קטגוריה:כדורגלני אולימפיה ליובליאנה
קטגוריה:כדורגלני מריבור
קטגוריה:כדורגלני היידוק ספליט
קטגוריה:כדורגלני ארגוטליס
קטגוריה:כדורגלני מוסקרון
קטגוריה:כדורגלני קריליה סובייטוב סמרה
קטגוריה:כדורגלני בארנסלי
קטגוריה:כדורגלני הפועל אשקלון
קטגוריה:כדורגלנים זרים בישראל
קטגוריה:כדורגלני נבחרת סלובניה
קטגוריה:כדורגלני מונדיאל 2010
קטגוריה:ספורטאים זרים בקרואטיה
קטגוריה:ספורטאים סלובנים בבלגיה
קטגוריה:ספורטאים סלובנים ברוסיה
קטגוריה:ספורטאים סלובנים באנגליה
קטגוריה:ספורטאים סלובנים בישראל
קטגוריה:ספורטאים סלובנים באוסטריה
קטגוריה:סלובנים שנולדו ב-1978
מיינקראפט דאנג'נס

**מבוכי מיינקראפט** (באנגלית: **Minecraft Dungeons**) הוא משחק בז'אנר ה-Dungeon crawler, שפותח על ידי חברת מוג'אנג ויצא לאור על ידי חברת Xbox Game Studios . המשחק, אשר מיועד לפלטפורמות Windows, Xbox One, פלייסטיישן 4 ונינטנדו סוויץ', יצא לשווקים ב-26 במאי 2020.

## משחקיות
זה הוא משחק עולם פתוח שמבוסס על משחק הווידאו הפופולרי של mojang: מיינקראפט. בדומה למשחקים אחרים בז'אנר ה-Dungeon crawler גם משחק זה הוא סוג של משחק תפקידים בו הגיבורים מנווטים בסביבת מבוך, נלחמים במפלצות שונות, נמנעים ממלכודות, צריכים לפתור חידות, ולבזוז אוצרות שונים לאורך הדרך.

עד ארבעה שחקנים יכולים לשחק במשחק יחד בו זמנית במחשב/קונסולת משחק אחת או דרך האינטרנט.

## פיתוח
המשחק פותח על ידי חברת מוג'אנג באמצעות המנוע הגרפי Unreal Engine 4 עבור הפלטפורמות Xbox One, Windows, פלייסטיישן 4 ונינטנדו סוויץ' המהדורות שיעבדו בקונסלה מפותחות על ידי חברת Double Eleven.

## הפצה
מועד היציאה של המשחק לשווקים היה ה-26 במאי 2020. גרסת הבטא של המשחק הייתה במקור זמינה לקבוצת משתמשים מצומצמת בין 25 במרץ ל-24 באפריל 2020.
כשהמשחק יצא לשווקים, הוא היה זמין ב"מהדורה רגילה" או ב"מהדורת הגיבורים", שכוללת חבילות תוכן ופריטים נוספים שזמינים להורדה.

## ראו גם
* מיינקראפט

## קישורים חיצוניים

* 

* 

## הערות שוליים

קטגוריה:משחקי Xbox One
קטגוריה:משחקי פלייסטיישן 4
קטגוריה:משחקי נינטנדו סוויץ'
קטגוריה:משחקי Windows
קטגוריה:משחקי וידאו משנת 2020
קטגוריה:משחקי וידאו שפותחו בשוודיה
קטגוריה:מיינקראפט
קטגוריה:משחקי פעולה-תפקידים
קטגוריה:משחקי וידאו מסוג Dungeon crawler
אופל קארל

**אופל קארל** (בגרמנית: **Opel Karl**) היא מכונית עירונית המוגדרת כמכונית מיני מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס.

דגם "אופל קארל" יוצר בקוריאה הדרומית בין השנים 2014–2019 על ידי "GM Korea"  (שם רשמי: "GM Korea Company"), ומיוצר בווייטנאם משנת 2019 על ידי יצרנית הרכב הווייטנאמית "VinFast"  (שם רשמי: "GM Vietnam"), חברת בת של הקונגלומרט "Vingroup"  (שם רשמי: "Vingroup Joint Stock Company").

## "אופל קארל"

* דגם ה"אופל קארל" קרוי על שמו של קארל אופל , בנו של מייסד החברה אדם אופל.
* 5 דלתות הצ'בק.
* מספר נוסעים: 4-5.
* מנוע קדמי רוחבי.
* מנוע בנזין.
* סוג הנעה: הנעה קדמית.
* פלטפורמה: תוצרת ג'נרל מוטורס, פלטפורמה גלובלית למכוניות סוב-קומפקטיות, מנוע הנעה קדמי, סוג: "GM Gamma platform" .
* נפח תא מטען: 215/190 (985–1,013) ליטר.
* קיבולת מכל דלק - 32 ליטר.

### תאוצות
* תאוצה בין 0–100 קמ"ש היא 13.9 שניות (דגם מנוע "1.0 Start/Stop", יוצר בין השנים 2015–2019).
* תאוצה בין 0–100 קמ"ש היא 14.0 שניות (דגם מנוע "Rocks 1.0 Start/Stop", יוצר בין השנים 2017–2019).
* תאוצה בין 0–100 קמ"ש היא 14.9 שניות (דגם מנוע "1.0 Easytronic 3.0", יוצר בין השנים 2016–2019).
* תאוצה בין 0–100 קמ"ש היא 15.0 שניות (דגם מנוע "Rocks 1.0 Easytronic 3.0", יוצר בין השנים 2017–2019).

### דגמים (קוריאה הדרומית)
* "Karl 1.0" - יוצר ממרץ 2015 – יוני 2019.
* "Karl Rocks 1.0" - יוצר מאפריל 2017 – יוני 2019.
* "Karl 1.0 Gpl-Tech" - יוצר מאפריל 2016 – יוני 2019.
* "Karl Rocks 1.0 Gpl-Tech" - יוצר מאפריל 2016 – יוני 2019.

## תמונות

קובץ:Opel KARL (1).jpg | "אופל קארל"
קובץ:Opel KARL (12).jpg | "אופל קארל"
קובץ: Opel KARL (13).jpg| "אופל קארל"
קובץ:Opel Karl 1.0 ecoFLEX Exklusiv – Heckansicht, 28. Oktober 2015, Düsseldorf.jpg | "אופל קארל", שנת 2015
קובץ:Opel Karl - Mondial de l'Automobile de Paris 2016 - 002.jpg | "אופל קארל", שנת 2016
קובץ:Opel Karl - Mondial de l'Automobile de Paris 2016 - 001.jpg | "אופל קארל", שנת 2016
קובץ:2015-03-03 Geneva Motor Show 5856.JPG | "אופל קארל", שנת 2015
קובץ:Opel Karl 1.0 ecoFLEX Exklusiv – Frontansicht, 28. Oktober 2015, Düsseldorf.jpg | "אופל קארל"
קובץ:Opel KARL (3) Interior.jpg | "אופל קארל" - מבט לתא הנהג ולוח מחוונים
קובץ:Opel KARL (9) Interior.jpg | "אופל קארל" - מבט למושבים האחוריים


## ראו גם
* אופל
* אופל אגילה

## קישורים חיצוניים

* 
* 
* 
* אופל, האתר הבינלאומי

## הערות שוליים

קטגוריה:מכוניות מיני
קארל
קטגוריה:דגמי מכוניות שהושקו ב-2014
קטגוריה:כלי רכב גרמניים
קטגוריה:כלי רכב המורכבים בווייטנאם
קטגוריה:כלי רכב המיוצרים בקוריאה הדרומית
דוינק הליצן

ממוזער|דוינק בשנת 2009
[ממוזער|דוינק נגד [ג'ף ג'ארט, 1994]]
**דוינק הליצן** (באנגלית: **Doink the Clown**) הוא דמות של מתאבק מקצועי אשר הייתה הפופולרית ביותר, כשגולמה במקור על ידי מאט אוסבורן . דוינק היווה את אחד הכוכבים הגדולים של ה-WWF (כיום ה-WWE) בשנות התשעים, והוא אחד מהסמלים של עידן הזהב (ה-Golden Era) של ה-WWF (1982–1993) כשהארגון הוכוון יותר לילדים.

הדמות היא של ליצן (או ליצן רשע) המאופר באיפור ליצן מסורתי (או עוטה מסכה המדמה איפור זה) ולובש בגדים צבעוניים.

דמותו של דוינק גולמה לראשונה ב-WWF בשנת 1992, והייתה ידועה בסגנונה הפרוע בזירה, כשביצעה מתיחות על מתחריה. הפעם האחרונה שגילם אוסבורן את הדמות הייתה ברסלמניה 9 ולאחריה עזב את ה-WWF. עם עזיבתו של אוסבורן גולם דוינק על ידי מתאבקים רבים אחרים ב-WWF ובארגוני היאבקות אחרים. בכמה מהקרבות שיתף דוינק הליצן פעולה עם דינק (ליצן ננס), אשר התחפש גם הוא לליצן ויחד הם נלחמו בזירה. בסך הכול הופיע דוינק ב-WWF במשך ארבע שנים. הדמות לא החזיקה מעולם בתואר ב-WWF.

ביוני 2013 מת אוסבורן. בשנת 2015 הגישה משפחתו תביעה נגד ה-WWE בטענה שהארגון גרם למותו ברשלנותם.

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
יחסי דרום אפריקה – קיריבטי

**יחסי דרום אפריקה–קיריבטי** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[קיריבטי|הרפובליקה של קיריבטי]]**.

## היסטוריה
היחסים הדיפלומטיים הרשמיים שבין רפובליקת דרום אפריקה לבין הרפובליקה של קיריבטי כוננו ב-30 באוגוסט 1999. על פי משרד החוץ הדרום אפריקאי, היחסים הדיפלומטיים הרשמיים שבין שתי המדינות מבוססים בעיקר על אינטרסים משותפים בארגונים בינלאומיים כגון האומות המאוחדות, אונסק"ו, וחבר העמים הבריטי בו שתיהן מדינות חברות.

## נציגויות דיפלומטיות
* דרום אפריקה אינה מיוצגת בקיריבטי, הן בדרג השגרירות והן בדרג הקונסולרי. דרום אפריקה האמינה את שגרירותה שבקנברה, בירת אוסטרליה על קיריבטי.
* קיריבטי אינה מיוצגת בדרום אפריקה, הן בדרג השגרירות והן בדרג הקונסולרי.

## קישורים חיצוניים
* Kiribati (Republic of), אתר משרד החוץ של דרום אפריקה

קטגוריה:ערכים ללא קטגוריות פיזיות - יחסי חוץ
יחסי דרום אפריקה – סנט וינסנט והגרנדינים

**יחסי דרום אפריקה–סנט וינסנט והגרנדינים** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[סנט וינסנט והגרנדינים]]**

## היסטוריה
היחסים הדיפלומטיים הרשמיים שבין רפובליקת דרום אפריקה לבין סנט וינסנט והגרנדינים כוננו לראשונה ב-1 בספטמבר 1995, לאחר סיום משטר האפרטהייד בדרום אפריקה. הסחר של סנט וינסנט והגרנדינים ודרום אפריקה אינו משמעותי, ובשנים הראשונות ליחסים הדיפלומטיים הוא היה עוד קטן מדי על מנת להיכנס לסטטיסטיקות הסחר הרשמיות של דרום אפריקה. ב-24 במרץ 1999 הנציבה העליונה הלא תושבת הראשונה של דרום אפריקה לסנט וינסנט והגרנדינים הציגה את כתב האמנתה למושל סנט וינסנט והגרנדינים (הנציג הרשמי של המלוכה במדינה) בקינגסטאון, בירת המדינה. יינות דרום אפריקאים הפכו באותה העת זמינים לרכישה בסנט וינסנט והגרנדינים.

נערכו שיחות עם בכירים מסנט וינסנט והגרנדינים בנוגע לשיתוף פעולה עם דרום אפריקה בתחומי השמירה על הטבע, התרבות והתיירות.

## נציגויות דיפלומטיות
* דרום אפריקה אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. דרום אפריקה האמינה את שגרירותה שבקינגסטון, בירת ג'מייקה, על סנט וינסנט והגרנדינים.
* סנט וינסנט והגרנדינים אינה מיוצגת בדרום אפריקה, הן בדרג השגרירות והן בדרג הקונסולרי.

## קישורים חיצוניים
* Saint Vincent and the Grenadines, אתר משרד החוץ של דרום אפריקה

קטגוריה:ערכים ללא קטגוריות פיזיות - יחסי חוץ
רייבן

קטגוריה:שמות פרטיים
קטגוריה:שמות משפחה
קטגוריה:שמות פרטיים שמקורם בבעלי חיים
דיוויזיית המילואים ה-23 (האימפריה הגרמנית)

**דיוויזיית המילואים ה-23 (הסקסונית ה-1)** (בגרמנית: **23. Reserve-Division (1. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-12 (הסקסוני ה-1), שהיה חלק מהארמייה השלישית. הדיוויזיה נטלה חלק במערכה על הגבולות, לרבות קרב שרלרואה, וכן השתתף בקרב על המארן. במהלך שלוש השנים לאחר מכן השתתפה הדיוויזיה בקרבות בחזית המערבית, ונטלה חלק בקרב שמפאן השני, הקרב על הסום, וקרב איפר השלישי. באוקטובר 1917 נשלחה הדיוויזיה לחזית המזרחית, אולם במרץ 1918 היא חזרה לחזית המערבית. הדיוויזיה השתתפה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, ובמהלך 1919 פורקה הדיוויזיה.

## מפקדים
* אלכסנדר פון לריש (2 באוגוסט 1914 – 15 בינואר 1915)
* ברנהרד פון ואצדורף (16 בינואר 1915 – 21 בפברואר 1917)
* הברון טראוגוט פרייהר לויקרט פון וייסדורף (22 בפברואר 1917 – 12 במרץ 1918)
* פרנץ פרנקה (13 במרץ 1918 – 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

23
23
פרמיירה (להקה)

**פְּרֶמְיֶרָה** הוא שמו של הרכב רוק שכלל את אבנר קנר, מזי כהן ויואל לרנר ושילב רוק, פאנק ומוזיקת נשמה שהוקם ב-1981. ההרכב הוציא אלבום אחד (בשמו של ההרכב "פרמירה") שיצא באוגוסט 1982 ולאחריו התפרק. את האלבום הלחין ועיבד אבנר קנר, ובנוסף ניגן בקלידים, כאשר כל השלישייה שרו את השירים עצמם.

## היסטוריה
אבנר קנר, שהיה כבר מלחין מנוסה, הכיר את יואל לרנר בשנת 1979, במהלך צילומי הסרט "מעגלים של שישבת" שביימה עידית שחורי. לרנר שיחק בסרט בתפקיד עצמו כזמר, ושר את שיר הנושא שכתב עלי מוהר והלחין אבנר קנר. לרנר וקנר החלו לשתף פעולה ולכתוב שירים ביחד. מזי כהן שירתה בלהקת פיקוד המרכז בעת שלרנר היה מפקד הלהקה. השלושה שיתפו פעולה לראשונה באלבום שירי הילדים "והילד הזה הוא אני", אותו הלחין ועיבד קנר למילים של יהודה אטלס.

בשנת 1981 החלו לעבוד על התקליט "פרמיירה", לאחר שחתמו על חוזה הקלטות בחברת CBS. קנר גייס את ירוסלב יעקובוביץ' כמפיק מוזיקלי, ועיבודי השירים היו בדרך כלל שילוב של מוזיקת רוק, פאנק ונשמה. סגנון לחני האלבום הושפע רבות מלהקת ג'נטל ג'ייאנט שהייתה אהובה על קנר. קנר זכה בתואר מלחין השנה בגלי צה"ל בעקבות הצלחת האלבום וביקורות מקצועיות טובות. למרות זאת – האלבום נמכר במספר מועט של עותקים ולא עורר עניין ציבורי. למרות הביקורות החיוביות, ההרכב לא הופיע מעולם על במה בפני קהל, והתפרק לאחר צאת האלבום.

האלבום יצא שוב בפורמט תקליטור באוקטובר 1992.
## השירים באלבום (1982)

## קרדיטים
*אבנר קנר: שירה, פסנתר, פסנתר חשמלי, מלחין, מעבד, הפקה מוזיקלית
*יואל לרנר: שירה
*מזי כהן: שירה
*מיקי שביב: גיטרה בס
*גיל דור: גיטרות
*מאיר ישראל: תופים וכלי הקשה
*ירוסלב יעקובוביץ': סקסופונים, ליריקון, הפקה מוזיקלית
*הקולט באולפני "טריטון"
*טכנאי הקלטה ומיקס: יעקב מורנו, פרנקי גליקסמן, איתמר גפני

## קישורים חיצוניים

*פרמיירה באתר Qube
*פרמיירה באתר יוסמיוסיק

## הערות שוליים

קטגוריה:להקות רוק מתקדם ישראליות
קטגוריה:שלישיות מוזיקליות ישראליות
קטגוריה:להקות
קטגוריה:להקות ישראליות
קטגוריה:להקות פאנק (Funk) ישראליות
קטגוריה:אלבומים שהופקו על ידי ירוסלב יעקובוביץ'
קטגוריה:אלבומים שהוקלטו באולפני טריטון
אופל אגילה

**אופל אגילה** (בגרמנית: **Opel Agila**) היא מכונית עירונית המוגדרת כמכונית מיני שיוצרה באמצעות יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס אשר יוצרו בין השנים 2000–2014.

בפולין יוצרו דגמי "אופל אגילה" על ידי "Opel Manufacturing Poland"  (שם מלא: "Opel Manufacturing Poland Sp. z o.o.", שם רשמי: "General Motors Manufacturing Poland Sp. z o.o").

בהונגריה יוצרו דגמי "אופל אגילה" על ידי "Magyar Suzuki" .

## דורות "אופל אגילה"
### דור ראשון

* "אגילה A".
* יוצר בין השנים 2000 – 2007.
* יוצרו 444,000 יחידות.
* 4–5 נוסעים.
* 5 דלתות הצ'בק.
* סוגי מנוע: מנועי בנזין, מנוע דיזל.
* סוג הנעה: הנעה קדמית 4x2.
* דגם "אופל אגילה A" כמעט זהה לדגם "Suzuki Wagon R"  (דור שני) של יצרנית הרכב היפנית סוזוקי מוטור.
* קיבולת מכל דלק - 41 ליטר.
* קיבולת תא מטען - 240–250 / 1,250 ליטר.

### דור שני

* "אגילה B".
* יוצר בין השנים 2007 – 2014.
* 5 נוסעים.
* 5 דלתות הצ'בק.
* סוגי מנוע: מנועי בנזין, מנוע דיזל.
* סוג הנעה: הנעה קדמית 4x2.
* דגם "אופל אגילה B" כמעט זהה לדגם "Suzuki Splash"  של יצרנית הרכב היפנית סוזוקי מוטור.
* קיבולת מכל דלק - 45 ליטר.
* קיבולת תא מטען - 225 / 1,050 ליטר.

## תמונות

קובץ: Opel Agila Poznan Winiary.jpg| "אופל אגילה A"
קובץ:Flexa agila 4.jpg | "אופל אגילה A"
קובץ:Opel Agila front 20071204.jpg | "אופל אגילה A"
קובץ:Opel Agila rear 20071204.jpg | "אופל אגילה A"
קובץ:Opel Agila bij Oosterscheldekering.jpg | "אופל אגילה A"



קובץ:Opel Agila B side.jpg | "אופל אגילה B"
קובץ:Agila1.jpg | "אופל אגילה B"
קובץ:Opel Agila B rear.JPG | "אופל אגילה B"
קובץ:Opel Agila B front-3.jpg | "אופל אגילה B"
קובץ:Opel Agila B rear-2.jpg | "אופל אגילה B"


## ראו גם
* אופל
* אופל קארל

## קישורים חיצוניים

* 
* 
* אופל, האתר הבינלאומי

## הערות שוליים

קטגוריה:מכוניות מיני
אגילה
קטגוריה:דגמי מכוניות שהושקו ב-2000
קטגוריה:כלי רכב המיוצרים בפולין
קטגוריה:כלי רכב המיוצרים בהונגריה
חוט טינסל

**חוט טינסל** הוא כבל חשמלי המשמש לחפצים הדורשים גמישות מכנית גבוהה. חוט טינסל מחבר בדרך כלל את שפופרת הטלפון ליחידת הבסיס של הטלפון.

## הרכבה
חוט טינסל מיוצר על ידי עטיפת מספר חתיכות נייר כסף דקות סביב גליל ניילון או סביב גליל טקסטיל.

## שימושים
חוטי טינסל משמשים ליישומי טלפון ואודיו בהם מתרחש כיפוף של כבלים חשמליים, כמו אוזניות ומכשירי טלפון ישנים. החוט משמש גם למכשירים קטנים כמו מכונות גילוח או שעונים חשמליים.

## הערות שוליים

קטגוריה:רכיבים חשמליים
הסב מורוזוב

**הסב מוֹרוֹזוֹב** (ברוסית: **Дед Морозов**, "דֶד מוֹרוֹזוֹב") היא סדרת טלוויזיה ביוגרפית היסטורית המגוללת את קורות חייו של המהפכן ניקולאי מורוזוב, שחי חיים ארוכים: הוא היה גם מהפכן וגם מחבל. הוא נידון למאסר עולם וישב כשלושים שנה בבתי הכלא הקיסריים. את ראשית מלחמת העולם השנייה ניקולאי אלכסנדרוביץ' פוגש כבר כזקן מאוד. עם זאת, הוא התנדב להילחם בחזית כשהוא בן 87.

שידור פרק הבכורה יתקיים ב-10 במאי 2020 ברשת NTV הרוסית.
## עלילה
שנת 1941. זקן אפור שיער מגיע למשרד הרישום והגיוס הצבאי של לנינגרד. למרות גילו הניכר, האדם מבקש את החזית - שם, בקו החזית, הוא רוצה לשלם את חובו למולדת ולכפר על טעויות עברו המהפכני והוא רוצה למצוא את הילד השכן איליה, שלעיתים קרובות הגיע לבקרו בימי שלום ואז ברח לחזית כדי להגן על העיר והמדינה מפני הפולשים הנאצים.

הזקן מתברר כניקולאי אלכסנדרוביץ' שעסק בכימיה, פיזיקה, אסטרונומיה, היה חובב מתמטיקה, פילוסופיה וספרות, מנדלייב שיבח את יצירותיו וטולסטוי עצמו דיבר בחביבות על סיפוריו. במשך 14 שנים היה חבר כבוד באקדמיה למדעים של ברית המועצות ומנהל המכון למדעי הטבע על שם לסגפט. המדען יצא למלחמה כשהיה בן 87 ובחזית ירה בחיילים גרמנים ברובה צלפים.

## שחקנים

## הפקה
צילומי הסדרה נערכו בבלארוס, במינסק ובמחוז מינסק.
## קישורים חיצוניים
*
* פרק הבכורה בערוץ היוטיוב של רשת NTV
*

## הערות שוליים

קטגוריה:NTV: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:האימפריה הרוסית בתרבות
קטגוריה:סרטי מלחמת האזרחים הרוסית
קטגוריה:סרטי מלחמת העולם השנייה
ויליאם אורביט

**ויליאם מארק ויינרייט** (באנגלית **William Mark Wainwright**; נולד ב-16 בדצמבר 1956) הוא מוזיקאי, מלחין ומפיק אנגלי. במסגרת הקריירה המוזיקלית שלו, השתתף בכתיבת, הלחנת והפקת עשרות יצירות שנמכרו בסך הכול בלמעלה מ-200 מיליון עותקים ברחבי העולם.

אורביט זכה בשלושה פרסי גראמי, בפרס איבור נובלו ובפרסים אחרים בתעשיית המוזיקה.

## ביוגרפיה
אורביט (ויינרייט) גדל בשורדיץ', במזרח לונדון, אנגליה. הוריו היו מורים בבית ספר; הוא היה הגדול מבין שני בנים. על אף התנגדות של הוריו, הוא עזב את בית הספר בגיל שש-עשרה ועסק במשך מספר שנים בעבודות שונות בעלות שכר נמוך, תוך שהוא חיפש מוצא ליצירתיות שלו. לאורך התקופה ניסה כוחו בשיפור היכולות המוזיקליות שלו.

בעת שגר עם חברו שניסה להקים אולפן הקלטות, הוא מצא את המוצא לקידום היכולות המוזיקלית שלו.

## טורץ' סונג
בשנת 1980, אורביט התחבר עם המוזיקאית האמריקאית לורי מאייר וגרנט גילברט במטרה להקים את להקת המוזיקה האלקטרונית, טורץ' סונג. בהתחלה, הם הוציאו הקלטות בצורה עצמאית. אותן ההקלטות נוצרו באולפן ההקלטות הביתי שלהם ובבית הספר שלהם. נוויל ברודי, שהיה מעצב הגרפי, הצטרף ללהקה למשך תקופה.

אורביט ומאייר היו אמנים חזותיים ויצרו סדרה של מגזינים בשם *The Ralph Hoover Guide*. הגיליונות נמכרו בגלריות בלונדון ובמכונים לאמנויות עכשוויות בקניונים.

## הפקות ורמיקסים
ויליאם שיתף פעולה עם מוזיקאים ולהקות כדוגמת פרינס, מדונה, בריטני ספירס, פינק, יו טו, קייטי מלואה, ריקי מרטין, בת' אורטון, שרה מקלכלן, קווין, The Joy Formidable, רובי ויליאמס, אול סיינטס, קרפטוורק ושוגאבייבז. כשעבד עם הזמר האמריקאי בק, שניהם כתבו שיר עבור פינק בשם "Feel Good Time", אותו הפיק אורביט לפסקול הסרט "המלאכיות של צ'רלי" (2000). הוא הפיק את האלבום *13* של הלהקה בלר, בלונדון ורייקיאוויק, איסלנד .

אורביט יצר רמיקסים למדונה כמו "Justify My Love" ו-"Erotica", אך הוא לא פגש אותה באופן אישי עד שנת 1997. באותו הקיץ והסתיו הם כתבו יחד והפיקו את אלבומה השביעי עטור הפרסים והשבחים, *[[Ray of Light]].* הוא הוקלט במשך ארבעה חודשים; פרק הזמן הארוך ביותר שלקח לה להקליט אלבום. הוא יצא לאור ב-22 בפברואר 1998 והפך לאחד מהאלבומים הנמכרים ביותר בכל הזמנים והסינגלים מתוכו "The Power of Good-Bye" ו-"Frozen", הפכו לשירי חותם של מדונה ולאבן דרך בפרט בקריירה של אורביט.

בשנת 2000, המשיך אורביט את קריירת כתיבת השירים שלו והפעם באלבומה העשירי של מדונה, *[[Music (אלבום)|Music]]*. האלבום הוקלט בדה היט פקטורי בניו יורק. בין היתר, כתב וביצע עמה את השיר "Beautiful Stranger". בהמשך, השניים חברו שוב במהלך הוצאת האלבום *[[MDNA]]*, בשנת 2012. מדונה כתבה והפיקה שישה קטעים באלבום. כמו כן, השיר "Masterpiece" זכה בפרס גלובוס הזהב בקטגוריית "השיר המקורי הטוב ביותר".

## דיסקוגרפיית סולו
### אלבומי אולפן

### אוספים
* 1996: *The Best of Strange Cargos*
* 2000: *Strange Cargo Vol.1–3*
* 2002: *William / Orbit*

## שירים שכתב, הלחין או הפיק

## קישורים חיצוניים

* 

## הערות שוליים

קטגוריה:זוכי פרס גראמי
קטגוריה:מלחינים אנגלים
קטגוריה:אמני וירג'ין רקורדס
קטגוריה:תקליטנים בריטים
קטגוריה:אמני מוזיקה אלקטרונית בריטים
קטגוריה:אנגלים ממוצא איטלקי
קטגוריה:מפיקים מוזיקליים בריטים
קטגוריה:אמני וורנר רקורדס
קטגוריה:אמני דקה רקורדס
קטגוריה:אנגלים שנולדו ב-1956
אלסמריה

ממוזער|איור של פרטים מהסוג ''Diluvicursor''
**אלסמריה** (שם מדעי: *Elasmaria*) הוא ענף של דינוזאורים צמחוניים מתת-סדרת האורניתופודים (ככל הנראה), שהתקיים בתור הקרטיקון מלפני 115 עד ללפני 66 מיליון שנה. המאובנים שלהם התגלו בחצי הכדור הדרומי, באזור של אמריקה הדרומית, אוסטרליה ואף באנטארקטיקה שבעבר הייתה חמימה בהרבה. הממצאים המשותפים הובילו חוקרים רבים למסקנה ששלוש היבשות היו מחוברות לאורך הקרטיקון וגם היו בעלות אקלים טרופי.

הקבוצה כללה מינים קטנים וזריזים, אולי מנוצים בדלילות ודו-רגליים. הם היו בעלי עיניים גדולות, חוטם מוארך מעט שהסתיים בבליטה דמוית מקור ובתוכה שורות שיניים שטוחות ששימשו ללעיסת צמחים עשבוניים.

ענף זה נחשב לעיתים כחלק ממשפחת ההיפסילופודוניים או הפארקוזאוריים, אך חוקרים אחרים רואים בו ענף של אורניתופודים עצמאי, הקרוב מעט יותר לקמפטוזאורוס והאיגואנודוניים. הוא הוגדר ב-2007 בידי החוקר קלבו וצוותו.

החוקרים חלוקים עדיין בשאלה האם קבוצה זו בהכרח מונופילטית או פוליפילטית. חוקרים רבים רואים בקבוצה זו קבוצה מבוטלת ובמקום משייכים את הסוגים בה למשפחת ההיפסילופודוניים או הפארקוזאוריים.

## סוגים
* אנביסטיה (Anabisetia)
* אטלסקופקוזאורוס (Atlascopcosaurus)
* Diluvicursor
* Galleonosaurus
* גספאריניזאורה (Gasparinisaura)
* Isasicursor
* לילינזאורה (Leaellynasaura)?
* מקרוגריפוזאורוס (Macrogryphosaurus)
* Mahuidacursor
* מורוזאורוס (Morrosaurus)
* Notohypsilophodon?
* קוואנטזאורוס (Qantassaurus)?
* Sektensaurus?
* טלנקאוון (Talenkauen)
* טריניזאורה (Trinisaura)

## קישורים חיצוניים

קטגוריה:אורניתופודה
קטגוריה:דינוזאורים שחיו בקרטיקון
ז'אן-בטיסט מונדינו

**ז'אן-בטיסט מונדינו** (באנגלית: **Jean-Baptiste Mondino**; נולד באוברווילארס, צרפת ב-21 ביולי 1949) הוא צלם אופנה צרפתי ובמאי וידאו קליפים. הוא ביים וידאו קליפים עבור מדונה, דייוויד בואי, סטינג, ביורק, דון הנלי, ננה צ'רי, אקסל באואר ולה ריטה מיצוקו. מונדינו צילם את העטיפות האלבומים של מריאן פייתפול *Before The Poison*, *Easy Come, Easy Go* ועטיפות אלבומים נוספות.

הווידאו קליפ של השיר "The Boys of Summer" של דון הנלי, שביים מונדינו זכה בפרסי הווידאו של MTV בשנת 1985 בקטגוריות "הווידאו הטוב ביותר", "הבימוי הטוב ביותר", "בימוי האמנות הטוב ביותר" ו-"הצילום הטוב ביותר". בין היתר, ביים את הקליפים של להיטיה של מדונה, "Open Your Heart", "Justify My Love", "Love Don't Live Here Anymore" ו-"Don't Tell Me".

## וידאו קליפים שביים

## ראו גם
* אופנה

## קישורים חיצוניים

* 

## הערות שוליים

קטגוריה:צלמים צרפתים
קטגוריה:צלמי אופנה
קטגוריה:במאי וידאו קליפים צרפתים
קטגוריה:צרפתים שנולדו ב-1949
Points of Light

**פוינטס אוף לייט** (באנגלית: **Points of Light**) הוא ארגון ללא מטרות רווח לסיוע בין-לאומי העוסק בעידוד התנדבות, פתרון בעיות חברתיות ומעשי צדקה.

המטה הראשי נמצא בעיר אטלנטה שבמדינת ג'ורג'יה, ארצות הברית, בנוסף, מפעיל הארגון מוקדי פעילות נוספים ב-250 ערים מכל רחבי העולם.

מדי שנה מגייס הארגון מיליוני מתנדבים בזכות שיתופי פעולה עם עמותות, מיזמים וחברות שונות.

## הקמה ופעילות
קרן Points of Light הוקמה בשנת 1990 כארגון ללא מטרות רווח על ידי ג'ורג' הרברט ווקר בוש במטרה לעודד מעשים טובים.

בשנת 1991 מוזגה הקרן עם המרכז הלאומי להתנדבות (National Center for Voluntary Action), שהיה פעיל משנת 1970 וקידם פעילות התנדבותית.

בשנת 2007 מוזגה הקרן עם ארגון Hands On Network במטרה לחזק את רוח ההתנדבות, לעודד פעילות משותפת ולהגדיל את היקף הפעילות.

בין השנים 2012-2010, קיבל הארגון דירוג של 4 כוכבים מקרן הצדקה Charity Navigator.

בשנת 2013, טרייסי הובר (Tracy Hoover) מונתה לתפקיד המנכ"ל.

### נקודות ציון
* בשנת 2012 גייסו כ-4 מיליון מתנדבים שביצעו כ-30 מיליון שעות שירות למען הקהילה, בשווי של 635 מיליון דולר.
* בחודש מרץ 2020, הכריז הארגון על מיזם חדש והודיע שיהפוך את חודש אפריל "לחודש ההתנדבות העולמי".

## קישורים חיצוניים

* 

* האתר הרשמי של הארגון
* אתר האינטרנט של הארגון בבריטניה
* אתר התערוכות והכנסים של הארגון
* 

## הערות שוליים

קטגוריה:ארגונים בין-לאומיים
קטגוריה:התנדבות
ני קרלסברג גליפטוטק

**ני קרלסברג גליפטוטק** (בדנית: **Ny Carlsberg Glyptotek**; ני בדנית פירושו חדש; גליפ ביוונית בא מהשורש של פיסול, טק ביוונית פירושו מחסן) הוא מוזיאון לאמנות בקופנהגן.האוסף נבנה סביב אוספו האישי של קרל יאקובסן בנו של יאקוב כריסטיאן יאקובסן.

המוזיאון הוא בעיקר מוזיאון לפיסול כפי שנרמז בשמו, והוא מכיל פסלים עתיקים מאזור סובב הים התיכון כולל מצרים, רומא ויוון, ואוסף גדול של פסלים מודרניים, של אוגוסט רודן, בין השאר. כמו כן המוזיאון כולל אוסף גדול של פסלים מאת הרמן ארנסט פרוינד.

המוזיאון ניכר גם באוסף הציורים שלו של ציירים אימפרסיוניסטים, פוסט-אימפרסיוניסטים וציורים מתור הזהב של דנמרק.

האוסף הצרפתי כולל יצירות של ז'אק-לואי דויד, קלוד מונה, קאמי פיסארו, פייר-אוגוסט רנואר, אדגר דגה, פול סזאן. המוזיאון מכיל יצירות של פוסט-אימפרסיוניסטים ביניהם וינסנט ואן גוך, אנרי דה טולוז-לוטרק, ופייר בונאר. המוזיאון מכיל פסלי ברונזה של אדגר דגה כולל סדרה של רקדניות ומספר עבודות של סטפן אבל סינדינג.

## פסלים

KaiNielsenTheWaterMotherOct162022.jpg|אם המים מאת קאי נילסן
The Sculptor Phidias-Ny Carlsberg Glyptotek.jpg|פסל ראש של פידיאס
Alexander the Great-Ny Carlsberg Glyptotek.jpg|פסל ראש של אלכסנדר הגדול
Sofokles-Ny Carlsberg Glyptotek-Copenhagen.jpg|פסל ראש של סופוקלס
Young man-Ancient Greek Sculpture-Ny Carlsberg Glyptotek.jpg|איש צעיר בפסל יווני עתיק.
Auguste Rodin-Les Bourgeois de Calais-Ny Carlsberg Glyptotek.jpg|שועי העיר קאלה מאת אוגוסט רודן
Glyptoteket Degas1.jpg|רקדנית קטנה בת ארבע עשרה מאת אדגר דגה
Jean-Baptiste Carpeaux-Lauphing boy with vine leaves in his hair-Ny Carlsberg Glyptotek.jpg|ילד צוחק עם עלי גפן בשערו מאת ז'אן-בטיסט קארפו
Stephan sinding-Night-Ny Carlsberg Glyptotek.jpg|לילה מאת סטפן אבל סינדינג.


## ציורים

Paul Gauguin - Tahitian Woman with a Flower - Google Art Project.jpg|אישה מטהיטי עם פרח מאת פול גוגן
Edgar Germain Hilaire Degas 075.jpg|רקדניות מאת אדגר דגה
Women Bathing by Paul Cézanne, 1900 - Ny Carlsberg Glyptotek - Copenhagen - DSC09461.JPG|הרוחצות מאת פול סזאן
Claude Monet - Shadows on the Sea. The Cliffs at Pourville - Google Art Project.jpg|צלליות בים מאת קלוד מונה
Édouard Manet - L'exécution de Maximilien (Copenhagen).jpg|הוצאה להורג של מקסימיליאן מאת אדואר מאנה
Pissarro, View of Pont-Neuf with Statue of Henri IV, 1901, Ny Carlsberg Glyptotek, Copenhagen (35584603054).jpg|ציור של קאמי פיסארו ליד פון נף
Pierre-Auguste Renoir - Young Girls - Google Art Project.jpg|עלמות צעירות מאת פייר-אוגוסט רנואר
Vincent van Gogh - Landscape from Saint-Rémy - Google Art Project.jpg|ציור נוף מאת וינסנט ואן גוך
Le Bac de l'île de la Loge, inondation.jpg|ציור של אלפרד סיסלי
Portrait of Monsieur Delaporte in the Jardin de Paris, by Henri de Toulouse-Lautrec, 1893 - Ny Carlsberg Glyptotek - Copenhagen - DSC09471.JPG|ציור דיוקן מאת אנרי דה טולוז-לוטרק
Slindebirken, Vinter (I.C. Dahl).JPG|ציור של ג'ואן כריסטיאן דאהל


## קישורים חיצוניים
* 

קטגוריה:אירופה: מוזיאונים לאמנות
קטגוריה:דנמרק: מוזיאונים
קטגוריה:קופנהגן: תרבות
טלנקאוון

**טלנקאוון** (שם מדעי: *Talenkauen*; מילולית: "גולגולת קטנה" משפת טוולצ'ה, שפת הקבוצה האתנית של הטוולצ'ה מפטגוניה) הוא סוג של דינוזאור קטן אורניתופוד, שחי במשך הקרטיקון העליון לפני 96.2 מיליון שנה מזמננו. הוא נחשב לקרובם של האנביסטיה, המקרוגריפוזאורוס והגספאריניזאורה. הממצאים שלו התגלו בתצורת סרו פורטלסה  שבפטגוניה, ארגנטינה.

דינוזאור זה הגיע לאורך של 4 מטרים ובמראהו דמה לדריוזאורוס. הוא היה קשור גם למינים גדולים כמו האיגואנודוניים, אך היה בעל צלעות רחבות מאוד, כמו של תנינים, גפיים חזקות ובעלות טפרים גדולים יותר ובמקורו בלטו מספר שיניים ייעודיות לתזונה בחלקו הקדמי, דבר שנעדר אצל אוכלי צמחים מותאמים יותר לצמחייה קשה. דינוזאור זה היה דו-רגלי וכנראה שנע בעדרים ביערות הקדומים. הדינוזאור שייך לקבוצה אלסמריה, הכוללת מינים שחיו בחצי הכדור הדרומי.

לצידו חיו דינוזאורים שונים ביניהם מיני אבליזאוריים, הטיטנוזאור הענק פוארטזאורוס והטורף אורקורפטור שכנראה טרף אותו.

## קישורים חיצוניים

קטגוריה:אורניתופודה
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-2004
ליביוכרוס

**ליביוכרוס** (שם מדעי: *Libycochoerus*; מילולית: "חזיר לובי") הוא סוג נכחד של מכפיל פרסה ממשפחת החזיריים, שהיה קרובם של החזירים הגדולים ביותר בעולם - הקובנוכרוס והמגלוכרוס והוא הגיע לגובה של 1.5 מטר ולמשקל של חצי טון. הוא התקיים בצפון אפריקה של המיוקן שלפני 15.97 עד 11.608 מיליון שנה מזמננו. המאובנים שלו התגלו בלוב וגם בקניה ותוארו ב-1961 בידי Arambourg. בסוג נכללו 3 מינים: 

* *Libycochoerus massai*
* *Libycochoerus jeanneli*
* *Libycochoerus anchidens*

עם זאת חוקרים רבים רואים בחזיר זה טקסון בטל, הכלול בסוג קובנוכרוס. הוא בעל מספר חטים דומה ובעל ניבים באורך דומה וטוחנות קצרות יחסית אך חלק מהשיניים היו בעלי מבנה חזק מעט יותר והוא היה אוכל כל. כמו הקובנוכרוס הוא היה גם בעל "קרניים" מעל הגולגולת ששימשו ללחימה בנקבות.

החזיר הקדום נכחד לאורך המיוקן לצד קרוביו לתת-המשפחה Listriodontinae, מבלי להשאיר צאצאים חיים.

## קישורים חיצוניים

*ליביוכרוס באתר Paleobiology Database 
## הערות שוליים

קטגוריה:חזיריים פרהיסטוריים
קטגוריה:מגה-פאונה של הנאוגן באפריקה
קטגוריה:מכפילי פרסה שחיו במיוקן
קטגוריה:מאובני טקסונים שתוארו ב-1961
דוליוזאוריסקוס

**דוליוזאוריסקוס** (שם מדעי: *Doliosauriscus*) הוא סוג של סינאפסיד בן קבוצת הדינוצפאליה, אשר התקיים באמצע הפרם. המאובנים שלו התגלו ברוסיה במחוז אורנבורג והם הוגדרו ב-1961 בידי החוקר הגרמני אוסקר קון . הסוג כלל שני מינים: *Doliosauriscus yanshinovi* ו-*Doliosauriscus adamanteus*. הממצאים של המין השני התגלו סמוך לעיר סמרה שעל נהר הוולגה.
## מאפיינים
הדוליוזאוריסקוס היה זוחל טורף בעל ניבים גדולות בקדמת הלסת, דומות מעט לניבי שנחרבים, והוא הגיע לאורך של מעל ארבעה מטרים. אורך הגולגולת שלו הגיעה ל-53 ס"מ בממוצע. במראהו דמה לסוגים אנטאוזאורוס וטיטאנוצפלוס  מדרום אפריקה, שגם הם היו טורפים מטילי אימה. היה לו צוואר שרירי וחלל עיניים מוגבה מעל מרבית הלסת. החלק העליון של הראש היה נוקשה ודמה מעט לקסדה כמו של דינוזאור פכיצפלוזאורוס. עם זאת למעשה הוא היה קרוב בהרבה ליונקים מאשר לדינוזאורים.

טורף זה היה טורף-על בעל שרירי רגליים חזקים שניזון ממרבית החיות בתחומי רוסיה של הפרם, לרבות דו-חיים גדולים, דמויי תנינאים ומהסקוטוזאורוס. הוא ניזון כנראה גם מסינאפסידים אחרים, לרבות מדינוצפאלים אחרים כמו *Ulemosaurus*.

## קישורים חיצוניים

קטגוריה:בעלי חיים שתוארו ב-1961
קטגוריה:טקסונים שתוארו בידי אוסקר קון
קטגוריה:דינוצפאליה
קטגוריה:רוסיה: מאובנים
קטגוריה:בעלי חיים שחיו בפרם באסיה
קטגוריה:מאובני טקסונים שתוארו ב-1961
טאז (מתאבק)

**פיטר סנרשה** (באנגלית: **Peter Senercia**; נולד ב-11 באוקטובר 1967) הידוע יותר בשם הבמה שלו, **טאז** (באנגלית: **Taz**; לעיתים מאוית גם כ-**Tazz**) הוא מתאבק עבר אמריקאי, אישיות רדיו ופרשן. כיום, הוא מופיע בארגון ההיאבקות All Elite Wrestling (AEW) כפרשן ומנהיג קבוצת טים טאז.

הוא מוכר בעיקר בשל תקופתו בארגון Extreme Championship Wrestling (ECW), שבו היה פעמיים אלוף העולם במשקל כבד, פעמיים אלוף הטלוויזיה, שלוש פעמים אלוף הזוגות ופעמיים אלוף ה-FTW במשקל כבד (והאלוף הראשון). בנוסף לכך, הוא אלוף הטריפל קראון השלישי והאחרון בתולדות ECW.

לטאז הייתה גם תקופה בארגון ה-WWE (ה-WWF באותה תקופה), כשחתם בו בשנת 2000. לעומת זאת, הקריירה שלו כמתאבק הגיעה לקיצה בתחילת שנת 2002. לאחר מכן, הוא עשה את ההסבה לתפקיד הפרשן, שבו תיפקד עד לסיום החוזה שלו באפריל 2009. שלושה חודשים בלבד לאחר מכן, הוא הופיע בארגון Total Nonstop Action Wrestling (TNA) באירוע ויקטורי רוד כאשר הוא נכנס ישירות אל תפקיד הפרשן במקומו של דון ווסט.

## סגנון היאבקות ואישיותו

דמותו של טאז הושפעה רבות מהמתאבקים: החוליה החסרה, האחים סטיינר והווילד סמואנס. כינויו הוא "מכונת הסופלקס האנושית" בשל האוסף הרחב והמגוון שלו למהלך הסופלקס הנפוץ, שבו הוא השתמש במהלך הקרבות שלו. מהלך הסיום שלו, הטאזמישן, הוא מהלך של חצי אחיזת חניקה בליווי של נעילת רגליים. לעיתים, הוא נהג לשלב את מהלך הכנעה זה ביחד עם מהלך הסופלקס כשמהלך משולב זה נודע בשם הטאזמישן-פלקס. בנוסף, הוא מכנה את עצמו ממציא מהלך הטי-בון סופלקס.

## חיים אישיים

סנרשה הוא ממוצא איטלקי. הוא התחתן עם תרזה סמית' וביחד יש להם בן אחד בשם טיילר אשר גם הוא מתאבק, תחת שם הבמה הוק. סנרשה בעל קעקוע של הדמות טאז השד הטסמני מסרטי ההנפשה של הלוני טונס על שריר הזרוע הדו-ראשי הימני שלו. סנרשה שיחק פוטבול במסגרת התיכון ואף התאמן בג'ודו והגיע עד לרמת חגורה שחורה שנייה.

## אליפויות והישגים
### היאבקות
* אליפות במשקל כבד של אמפייר סטייט

### היאבקות מקצועית
* **הישגים בארגון ההיאבקות Century Wrestling Alliance - CWA**
** אליפות במשקל קל כבד של CWA (פעם אחת)
* **הישגים בארגון ההיאבקות Eastern/Extreme Championship Wrestling - ECW**
** אליפות העולם במשקל כבד של ECW (פעמיים)
** אליפות הטלוויזיה של ECW (פעמיים)
** אליפות ה-FTW במשקל כבד של ECW (פעמיים)
** אליפות הזוגות של ECW (3 פעמים)  - עם קווין סאליבן (2) וסאבו (1)
** אלוף הטריפל קראון השלישי של ECW (פעם אחת)
* **הישגים בארגון ההיאבקות International World Class Championship Wrestling - IWCCW**
** אליפות במשקל קל כבד של IWCCW (פעם אחת)
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-10 מתוך 500 המתאבקים הטובים ביותר לשנת 1999
* **הישגים בארגון ההיאבקות Victory Championship Wrestling - VCW**
** היכל התהילה של VCW (2018)
* **הישגים בארגון ההיאבקות World Wrestling Federation - WWF**
** אליפות ההארדקור של WWF (3 פעמים)
** אליפות הזוגות של ה-WWF (פעם אחת)  - עם ספייק דאדלי
* **הישגים במגזין ההיאבקות Wrestling Observer Newsletter - WON**
** הגימיק הגרוע ביותר (2013)  - כחלק מה-Aces & Eights
** השדרן הגרוע ביותר (2013)
** האישיות הלא מתאבקת הטובה ביותר (2020)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:מתאבקי ה-AEW
קטגוריה:מתאבקי Impact Wrestling
קטגוריה:אמריקאים שנולדו ב-1967
מייקל ויליאמס (כדורסלן)

**מייקל דאגלס ויליאמס** (באנגלית: **Micheal Douglas Williams**; נולד ב-23 ביולי 1966) הוא כדורסלן עבר אמריקאי, אשר שיחק בליגת ה-NBA בין השנים 1988–1999. ממוצעיו הכוללים לאורך 11 עונותיו בליגה הם 11.0 נקודות, 5.8 אסיסטים, 2.5 ריבאונדים ו-1.7 חטיפות למשחק. מחזיק בשיא ה-NBA לקליעות רצופות מקו העונשין ללא החטאה, עם 97 קליעות עונשין רצופות.

## קריירת מכללות
ויליאמס נולד וגדל בדאלאס שבטקסס, ובין השנים 1984–1988 למד באוניברסיטת ביילור אשר בעיר וייקו הסמוכה. בכל 4 עונותיו בקבוצת הכדורסל של האוניברסיטה שימש כשחקן חמישייה קבוע, ולאורך התקופה רשם ממוצעים כוללים של 16.1 נקודות, 4.0 אסיסטים, 2.9 ריבאונדים ו-2.5 חטיפות למשחק. בעונת 1987/1988 הוביל את הקבוצה, לצדו של דריל מידלטון, להעפלתה הראשונה מזה 38 שנים לטורניר אליפות המכללות; במשחק הראשון של הטורניר הפסידה ביילור מול אוניברסיטת ממפיס בתוצאה 60–75, והודחה מהטורניר.

## קריירת משחק ב-NBA
בדראפט ה-NBA 1988 נבחר ויליאמס בבחירה ה-48, על ידי דטרויט פיסטונס. לאורך עונת הרוקי שלו קלע 2.6 נקודות למשחק, ובסיומה זכה עם דטרויט באליפות ה-NBA הראשונה בתולדותיה. בעונתו השנייה ב-NBA שותף ב-28 משחקים בסך הכול כשחקן פיניקס סאנס ושארלוט הורנטס, ותרם 5.6 נקודות בממוצע למשחק.

לקראת עונת  חתם ויליאמס באינדיאנה פייסרס, במדיה פרח בשנתיים הבאות. בפלייאוף 1991 הצטיין עם ממוצעים של 20.6 נקודות, 8.4 אסיסטים ו-2.8 חטיפות למשחק, אולם קבוצתו הודחה על ידי בוסטון סלטיקס כבר בסיבוב הראשון, בתוצאה 2–3. בעונה העוקבת המשיך לשמש כשחקן חמישייה קבוע, העמיד ממוצעים של 15.0 נקודות, 8.2 אסיסטים ו-2.9 חטיפות למשחק (שני בליגה), ונבחר לחמישיית ההגנה השנייה של העונה. על אף יכולתו הגבוהה, לצדם של רג'י מילר, צ'אק פרסון, דטלף שרמפף וריק סמיתס, שוב הודחו הפייסרס על ידי הסלטיקס בסיבוב הפלייאוף הראשון, הפעם בתוצאה 0–3.

בקיץ 1992 הועבר יחד עם פרסון בטרייד למינסוטה טימברוולבס, בתמורה לסם מיטשל ופו ריצ'רדסון. בשתי עונותיו הראשונות במינסוטה היה אחד השחקנים המובילים של הקבוצה, עם ממוצעים של 14.4 נקודות, 8.0 אסיסטים ו-1.9 חטיפות למשחק, אך הטימברוולבס נותרו אחת הקבוצות החלשות ב-NBA, ורשמו מאזן כולל של 39 ניצחונות ו-125 הפסדים. בין 24 במרץ ל-9 בנובמבר 1993 קבע ויליאמס את שיא ה-NBA לקליעות רצופות מקו העונשין ללא החטאה, עם 97 קליעות עונשין רצופות.

בשל פציעות בכף רגלו שיחק ויליאמס ב-35 משחקים בסך הכול לאורך 4 עונותיו הבאות במינסוטה. בינואר 1999 הועבר לטורונטו ראפטורס במסגרת טרייד בין שלוש קבוצות, וכבר לאחר שני משחקים שוחרר מהקבוצה ופרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת ביילור
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני פיניקס סאנס
קטגוריה:כדורסלני שארלוט הורנטס
קטגוריה:כדורסלני אינדיאנה פייסרס
קטגוריה:כדורסלני מינסוטה טימברוולבס
קטגוריה:כדורסלני טורונטו ראפטורס
קטגוריה:אמריקאים שנולדו ב-1966
איזו מין ילדה

"**איזו מין ילדה**" הוא אלבום הסולו התשיעי של הזמרת יהודית רביץ. האלבום יצא בשנת 1997 על ידי חברת הליקון.

## רשימת רצועות

## קרדיטים
*לחנים ושירה: יהודית רביץ
*עיבודים: יהודית רביץ ועדי רנרט
*זמרי ליווי: מיקה קרני, קובי אייזנמן, צוף פילוסוף, גיא יפה, עדי רנרט
*גיטרה בס: אלון נדל
*תופים: ז'אן פול זמבריס
*כלי הקשה: זהר פרסקו
*גיטרה חשמלית: אלכס פולק, שמוליק בודגוב, יהודית רביץ
*גיטרה אקוסטית: יהודית רביץ
*קלידים: עדי רנרט
*חליל: אילן סאלם
*עיצובים גרפיים: יעל שילר
*עריכה דיגיטלית: טלי כץ
*מפיקים בפועל: אורלי אביטל, נאוה קולטון
*תמונות: מיכל היימן, דניאל חכים
*הפקה: טדי הפקות, טמירה ירדני
*מפיק (הליקון): תמי סטמרי
*יחסי ציבור: הנה בירן, מיכל קיזלשטיין

## קישורים חיצוניים

* איזו מין ילדה - יהודית רביץ באתר Discogs

קטגוריה:אלבומי יהודית רביץ
קטגוריה:אלבומים בעברית
קטגוריה:אלבומי רוק קל
קטגוריה:אלבומים שהופקו על ידי יהודית רביץ
קטגוריה:אלבומי חברת הליקון
המרמים במשחק הקלפים (קאראווג'ו)

**המרמים במשחק הקלפים** (באיטלקית: **I bari**) היא יצירה בצבעי שמן של הצייר האיטלקי קאראווג'ו מסביבות שנת 1594. העותק המקורי של היצירה נרכש על ידי מוזיאון האמנות קימבל שבטקסס ב-1987, אולם ייתכן כי קיימים מספר העתקים ליצירה.

## אודות היצירה
יצירה זו מהווה אבן דרך עבור קאראווג'ו. זוהי אחת מהיצירות הראשונות של הצייר כעצמאי לאחר שהוא הפסיק לעבוד אצל גיסופה סאסרי (Giuseppe Cesari). קאראווג'ו עזב את הסדנה של סאסרי בינואר 1594, והחל למכור יצירות דרך הסוכנים פרוספרו אורסי (Prospero Orsi) וקוסטנטינו (Costantino). אורסי עזר לצייר למכור את עבודותיו בזכות קשריו הרבים.

היצירה מציגה שני נערים ומבוגר. מלבושו של הנער מצד שמאל ניכר כי הוא עשיר. מנגד, הנער הימני הוא המרמה בקלפים, וזאת ניכר מהקלף העודף התחוב לחגורתו וכן מהפגיון הקשור לחגורתו. הקלף מחוץ לראייתו של הנער השמאלי, אך לא מחוץ לראייתו של הצופה בתמונה. המבוגר משחק תפקיד כפול; מחד, הוא כביכול עוזר לנער השמאלי, ומאידך הוא מסמן לנער הימני מתי לבצע מהלך.

המרמים במשחק הקלפים הוא יצירתו השנייה של קאראווג'ו לאחר "מגדת העתידות" שבו הצייר עסק בסצנות ריאליסטיות מחיי היומיום. הסצנה מאופיינת בתשומת לב לפרטים הקטנים; אצבעותיו של המבוגר, מבטו הנרגש של הצעיר שמנסה לרמות וכדומה. ההיבט הפסיכולוגי גם ניכר בסצנה. בעוד הצעיר השמאלי לא מודע להתרחשות האמיתית בסצנה, הצעיר השני מגלם תמימות שהושחתה על ידי המבוגר.

היצירה הייתה חדשנית לזמנה, וציירים רבים חיקו את סגנונו של קאראווג'ו. הצייר יצר יותר מגרסה אחת לציור, וציירים נוספים כמו ז'ורז' דה לה טור ציירו את הסצנה.

אספן האמנות פרנסקו מריה דל מונטה (Francesco Maria del Monte) רכש את היצירה ונהיה הפטרון של קאראווג'ו. הוא סיפק לו מגורים בסמוך לפיאצה נאבונה שברומא. היצירה גם הועברה להחזקתו של אנתוני בארביני (Antonio Barberini), אחיינו של האפיפיור אורבנוס השמיני. היצירה נעלמה בסביבות שנות ה-90 של המאה ה-19, והתגלתה בשנת 1987 באוסף פרטי בציריך. היצירה נמכרה למוזיאון קימבל לאמנות ומוחזקת שם עד היום.

ההיסטוריון דניס מאון רכש העתק של היצירה מסותבי'ס ב-2006. אף על פי שההעתק נמכר לא תחת שמו של קאראווג'ו, ההיסטוריון סבר שזוהי יצירתו. בעקבות כך, החלו הליכים משפטיים בנוגע לאמיתות יוצר ההעתק. רבים סברו כי בדומה ליצירות נוספות של קאראווג'ו הצייר יצר מספר העתקים של יצירה. ב-2011 מאון נפטר והיצירה הולוותה למוזיאון בלונדון. ב-2015, בית המשפט בוויילס פסק לטובת סותבי'ס וקבע כי ההעתק אינו פרי יצירתו של קאראווג'ו.

## קישורים חיצוניים

## הערות שוליים

קטגוריה:קאראווג'ו
קטגוריה:ציורי שמן
קטגוריה:ציור של תקופת הבארוק
קטגוריה:ציורים מהמאה ה-16
קטגוריה:הימורים באמנות
טי.ג'יי. קוקס

**טראנס ג'ון קוקס** (באנגלית: **Terrance John Cox**; נולד ב-18 ביולי 1963) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-21 של מדינת קליפורניה, בימי הקונגרס ה-116 של ארצות הברית, בשנים 2019–2021. במחוז, ששוכן בעמק סן חואקין, נמצאים המחוזות קרן ופרזנו, וכן הערים בייקרספילד, דלאנו, הנפורד וקואלינגה.

## ביוגרפיה
קוקס נולד בעיר וולנאט קריק שבמערב קליפורניה. אביו הוא פרופסור להנדסה כימית שהיגר לארצות הברית מהרפובליקה העממית של סין, ואמו היא פיליפינית. ב-1986 השלים קוקס לימודי תואר ראשון בהנדסה כימית באוניברסיטת נבדה ברינו, ולאחר קיבל תואר שני במנהל עסקים מהאוניברסיטה המתודיסטית הדרומית השוכנת בצפון-מזרח טקסס. הוא הקים שני עסקים המתמחים בעיבוד אגוזים, וגם ניהל מיזם לפיתוח קהילתי. בבחירות אמצע הכהונה ב-2006 התמודד קוקס לבית הנבחרים של ארצות הברית מטעם מחוז הקונגרס ה-19 של קליפורניה, אך הפסיד ליריבו ג'ורג' רדנוביץ'.

בבחירות 2018 בארצות הברית התמודד קוקס שוב לבית הנבחרים של ארצות הברית, הפעם במחוז הקונגרס ה-21 של קליפורניה. קוקס החל את המירוץ שלו לקונגרס האמריקאי עוד ב-2017, כמתמודד בבחירות המקדימות שנערכו במפלגה הדמוקרטית לבחירת מועמד המפלגה לבית הנבחרים כנציג מחוז הקונגרס העשירי של קליפורניה מול מספר מועמדים דמוקרטיים אחרים. עם זאת, אמיליו הורטה, המתמודד הדמוקרטי היחיד במחוז ה-21, פרש מהמירוץ בטרם מועד הגשת טופסי ההתמודדות. קוקס פרש מהבחירות המקדימות במחוז הקונגרס העשירי והחל את התמודדותו במחוז הקונגרס ה-21.

קוקס ניצב מול דייוויד ואלאדאו, חבר בית הנבחרים המכהן ומועמד המפלגה הרפובליקנית. בליל הבחירות, ובמשך מספר ימים לאחריו, ואלאדאו הוביל מבחינת קולות הבוחרים, אולם ספירת ההצבעות לקוקס הובילה אותו למקום הראשון ב-26 בנובמבר. עד 28 בנובמבר, אמצעי תקשורת מרכזיים הכריזו על קוקס כמנצח בבחירות אלה, כשוואלאדאו הודה בתבוסתו בשבוע שלאחר מכן. הניצחון של קוקס נחשב למהפך, שכן מרבית הפרשנים הפוליטיים ייחסו לוואלאדאו את מעמד המנצח המשוער.

בשלהי 2019 הצביע בעד שני סעיפי ההדחה של דונלד טראמפ. בקונגרס ה-116 של ארצות הברית, שהתכנס בינואר 2019, מכהן קוקס כחבר ועדת החקלאות ובוועדת משאבי הטבע. בבחירות 2020 הפסיד את תקופת כהונתו השנייה לאחר שגבר עליו דייוויד ואלאדאו, אותו הדיח קוקס שנתיים קודם לכן. כהונתו הסתיימה בינואר 2021.

קוקס מתגורר בעיר פרזנו ביד עם רעייתו קת'לין מרפי, עמה הוא חובק ארבעה ילדים.

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:אמריקאים ממוצא פיליפיני
קטגוריה:אמריקאים ממוצא סיני
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:בוגרי אוניברסיטת נבדה ברינו
קטגוריה:בוגרי האוניברסיטה המתודיסטית הדרומית
קטגוריה:אמריקאים שנולדו ב-1963
עמי פדרמן

**עמי (ישראל) פדרמן** (נולד ב־14 במאי 1948) הוא מלונאי ואיש עסקים ישראלי אשר ביחד עם בן דודו, מיכאל (מיקי) פדרמן, מחזיק בחברת "מפעלי פדרמן" המחזיקה בשליטה בחברת מלונות דן ובחברת אלביט מערכות.

## ביוגרפיה
עמי פדרמן נולד בתל אביב ערב הכרזת מדינת ישראל, ה' באייר, 1948 לרות ולשמואל, אח לרונית ואב לשרון, דניאלה, רון, תומר וענבר. לאחר לימודי בית הספר היסודי בתל אביב, החל ללמוד בכרמל קולג', פנימיית בנים יהודית בממלכה המאוחדת הידועה בשם "איטון היהודית". במהלך שירותו הצבאי שירת בדובר צה"ל והיה אחראי על משלחות כתבים זרים. את השירות הסדיר ושירות המילואים סיים בדרגת רב-סרן. הוא בעל תואר ראשון ושני בכלכלה ויחסים בינלאומיים מהאוניברסיטה העברית בירושלים. כמו כן, פדרמן למד מלונאות באוניברסיטת קורנל שבארצות הברית. פדרמן נשוי בפעם השנייה למיכל, אב לחמישה ילדים וסב לשמונה נכדים.

פדרמן מכהן כחבר דירקטוריון בחברת "מפעלי פדרמן" אשר הוקמה על ידי אביו שמואל ודודו יקותיאל. כמו כן, משמש כסגן יו"ר דירקטוריון מלונות דן. במהלך הקריירה, שימש במגוון רחב של תפקידים ברשת מלונות דן, תכנן והקים מספר מסעדות שפעלו תחת חברת "מקומות טובים" והיה פעיל בענף היזמות לפרויקטים למגורים, כאשר ייסד את חברת "קבוצת בולווארד".

היה שותף בהקמתם של מלון דן אילת שנפתח בשנת 1995 ומלון "לינק הוטל והאב" שנפתח בשנת 2018. בשנת 2018 במסגרת חגיגות 70 למדינת ישראל, הוענקה לפדרמן תעודת הוקרה מהמגזר העסקי בישראל על תרומתו המשמעותית לפיתוח הכלכלה והחברה בישראל.

## תפקידים
*1980-1977, מנכ"ל מלון דן אכדיה
*1983-1980, מנכ"ל מלון דן תל אביב
*1983-1989, מנכ"ל רשת מלונות דן
* 1986-1989, יו"ר התאחדת המלונות בתל אביב
* 2010-2013, נשיא התאחדות המלונות הארצית
* סגן יושב ראש מועצת המנהלים של מלונות דן
* חבר בחבר הנאמנים של מוזיאון תל אביב לאמנות

## קישורים חיצוניים
* מיכאל ועמי פדרמן, באתר forbes

## הערות שוליים

קטגוריה:אנשי עסקים ישראלים
קטגוריה:מלונאים ישראלים
קטגוריה:מנכ"לים ישראלים
קטגוריה:חיילי דובר צה"ל
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קורנל
קטגוריה:משפחת פדרמן
קטגוריה:ישראלים שנולדו ב-1948
סטפן אבל סינדינג

**סטפן אבל סינדינג** (בדנית: **Stephan Abel Sindin**; 1846, טרונדהיים – 1922, פריז) היה פסל נורווגי דני שפיסל בסגנון ריאליסטי וגם בסגנון סימבוליסטי.
## חייו
סינדינג החל לימודי משפטים באוסלו אבל החליט לעבור לתחום האמנות ולמד באקדמיה לאמנות באוסלו שם למד רישום ומודל, בהמשך למד פיסול אצל הפסל אלברט וולף בברלין.

סינדינג שהה רוב חיו הבוגרים במקומות שונים בעיקר ברומא קופנהגן ולבסוף בפריז.

בין השנים 1874–1875 למד בפריז בסגנון ריאליסטי שם שאב השראה בעיקר מאוגוסט רודן ומפול דובואה.

זכה להכרה מועטה בנורווגיה מאחר שנחשב למודרני מדי. סינדינג עבר בשנת 1883 לקופנהגן שם זכה להכרה. הציג בתערוכה העולמית של פריז (1889) ושימש כפרופסור מיעץ ולימד תלמידים באופן פרטי.

סינדינג עבר בשנת 1910 לפריז שם חי עד ליום מותו שם נקבר בפר לשז.

סינדינג בן למהנדס מכרות אח של המלחין כריסטיאן סינדינג והצייר אוטו סינדינג והיה נשוי לשחקנית אנה אוגוסטה אלגה.

## גלריה

Stephan Sinding (1846-1922) - Un Homme et Une Femme (1891) (12464259804).png|גבר ואישה
Stephan sinding-Night-Ny Carlsberg Glyptotek.jpg|לילה במוזיאון ני קרלסברג גליפטוטק
Stephan Sinding-The slave-Ny Carlsberg Glyptotek.jpg|העבד במוזיאון ני קרלסברג גליפטוטק
Stephan Sinding-Captive mother-Ny Carlsberg Glyptotek.jpg|אסירה מניקה במוזיאון ני קרלסברג גליפטוטק
Stephan Sinding-Henrik Ibsen-Oslo.jpg|הנריק איבסן לפני התיאטרון הלאומי באוסלו
Valkyrie, Copenhagen.jpg|פסל ולקיריה בקופנהגן.
Statue of Ole Bull in Bergen.jpg|פסל הכנר אולה בול בברגן


## קישורים חיצוניים

קטגוריה:פסלים דנים
קטגוריה:פסלים נורווגים
קטגוריה:ילידי 1846
קטגוריה:נפטרים ב-1922
הסכם סחר

**הסכם סחר** (או **אמנת סחר**; באנגלית: **Trade Agreement**) הוא הסכם (אמנה), שנחתם בין שתי מדינות או יותר שעוסק בסחר, מיסוי, מכסים והשקעות המתנהלים דרך קבע כחלק ממסחר בין צדדים. לרוב מקובל לחתום על הסכמים שמתמקדים בענפים מסוימים או הסכמים לכינון אזור סחר חופשי. מטרת הסכמים אלו היא להסדיר ולהוריד מכסים, מכסות וחסמים אחרים שפוגעים בסוגי המסחר שנדונו בהסכם.

הסכמי סחר מנסחים את מה שהוסכם בין הצדדים, וקובעים הסדרים לאכיפתם. הסכמים אלו עשויים לצמצם מקרים של אי־הבנה, לבנות אמון הדדי, ולהעלות את הסבירות לשיתוף פעולה ארוך טווח. ארגונים בינלאומיים שונים כמו קרן המטבע הבינלאומית יכולים לעודד חתימה על הסכמי סחר על ידי פיקוח במקרים של הפרת ההסכם. לעיתים אף מתעורר צורך במעקב מצד סוכנויות בינלאומיות נוספות, שיאתרו חסמים נוספים שעלולים לפגוע בקידום המסחר בין המדינות. הסכמי סחר הם לרוב נושא למחלוקות פוליטיות, מאחר שמטרתם לשנות את מבנה הכלכלה הקיימת, ולהגדיל את התלות ההדדית בין שותפי הסחר.

ישנם גורמים בארגונים שונים כמו פסקל לאמי, יושב ראש לשעבר של ארגון הסחר העולמי, שהביע חשש מכך שהסכמי סחר גורמים ל"אי קוהרנטיות, בלבול, עלייה מעריכית בהוצאות לעסקים, חוסר יכולת חיזוי ואפילו חוסר הוגנות ביחסי סחר. עמדתו של ארגון הסחר העולמי בכללותו היא שהסכמי סחר מקומיים ואזוריים תורמים במידת מה לכלכלה, אך עדיף להתמקד בהסכמים גלובליים כמו ב"סיבוב דוחא."

התנגדות נוספת להסכמי סחר נשמעת מצד תנועות התומכות באנטי-גלובליזציה, אם כי ישנן קבוצות בתוך תנועות אלו שסבורות שהסכמים כאלו יכולים למתן את הנזק הגדול יותר שנגרם מהגלובליזציה בכללותה.

## סוגי הסכמי סחר
### לפי מספר וסוג החותמים
ישנם שלושה סוגים של הסכמי סחר. 

# הוא הסכם **חד צדדי**, מצב בו מדינה מעוניינת באכיפת מגבלות מסוימות אך מדינות אחרות מסרבות להטילן, לדוגמה במקרה בו מדינה מעלה את המכסים על הייבוא. מצב זה לא מתרחש לעיתים קרובות, מאחר שהוא עלול לפגוע במדינה שמקיימת אותו. 
# סוג אחר של הסכמי סחר הוא הסכמים בילטרליים (**דו צדדי**), שמוסכמים על שני צדדים שיכולים להיות מדינות, איחודים כלכליים או כל דבר אחר. שתי המדינות מורידות את החסמים במטרה לסייע לעסקים שיוכלו לסחור בקלות רבה יותר בין שני הצדדים. הסכמים אלו לרוב סובבים סביב תעשיות מקומיות; בדרך כלל מדובר בתעשיות המזון, רכב והדלק. 
# הסכם סחר שנחתם בין יותר משני צדדים מוגדר **כרב צדדי**. הסכמים אלו הם בדרך כלל גם המסובכים ביותר, וככל שעולה מספר המדינות כך הוא מסתבך. עם זאת, לאחר שנחתם הסכם מסוג זה, הוא חזק מאוד, וככל שהתוצר המקומי הגולמי של החתומים עולה, כך גם גדלה ההשפעה על יחסי מסחר אחרים ברחבי העולם. הסכם הסחר הרב צדדי הגדול ביותר הסכם ארצות הברית–מקסיקו–קנדה שהביא לכינון אזור סחר חופשי בצפון אמריקה.

### לפי אזור גאוגרפי
חלק מההסכמים הם של מדינות שכנות, ואילו האחרים אינם בהכרח של מדינות שכנות.

### לפי ארגון הסחר העולמי
ברוב המקרים היתרונות וההתחייבויות של הסכמי סחר חלים רק על החתומים עליהם.

במסגרת ארגון הסחר העולמי, הטבות סחר שמעניקות מדינות חברות חלות גם על כל יתר המדינות החברות לפי עקרון המדינה המועדפת. עם זאת, הסכמים שנחתמו מחוץ לארגון הסחר העולמי חלים רק על החתומים עליהם. לפי הארגון חלה חובה להודיע גם על הסכמים שנחתמו בלעדיו, וכן חלה חובה שבהסכם תתקיים הדדיות כוללת (כלומר ההטבות צריכות לחול באופן דומה על שני הצדדים). הטבות שמוענקות רק לצד אחד מורשות רק במקרים חריגים וזמניים.

## ראו גם
*ארגון הסחר העולמי
*גלובליזציה

## קישורים חיצוניים
* 

## הערות שוליים

קטגוריה:חוזים והסכמים
קטגוריה:סחר בין-לאומי